Fra 1995 til 1999 konkurrerte han i alpin skiidrett, og gikk deretter over til å konkurrere i speedskiing, der han debuterte i verdenscupen 6. mars 2004. Han har vunnet verdenscupen i speedskiing sammenlagt i årene 2004–2007, 2009–2011, 2013, 2016, 2018–2020 og 2022–2023. Han ble verdensmester i 2005, 2007, 2009, 2011, 2013 og 2019. Origone hadde verdensrekorden i speedskiing, først på 251,397 km/t fra 2006, så 252,454 km/t fra 2014 og på 252,632 km/t fra 3. april 2015. Simone Origones rekord sto til 26. mars 2016 da den ble slått av hans bror Ivan Origone som kjørte på ny rekord 252,958 km/t.